**СВЯЩЕННОМУЧЕНИКУ ТИХОНУ**

**И ИСПОВЕДНИЦЕ ХИОНИИ АРХАНГЕЛЬСКИМ**

**(4/17 октября)**

**Тропарь, глас 4:**

**Д**несь радостно ликует земля Липецкая,/ прославляющи новыя мученики своя,/ Тихона священнаго с супружницею Хиониею,/ крест свой с любовию подъемшия/ и за имя Христово пострадавшия./ Тех молитвами, Долготерпеливе Господи,// мир подаждь нам и спаси нас.

**Кондак, глас 8:**

**П**одвигом добрым подвизавшеся,/ христианскаго супружества образ явисте,/ и венцем победы увенчавшеся,/ во обители Небесныя преселистеся,/ священномучениче Тихоне и Хионие исповеднице./ Темже, Престолу Святыя Троицы предстояще,// молите спастися душам нашим.